open-index/open-wikipedia-markdown huggingface dataset:
عامر شامی

**حضرت عامر الشامی ؓ** اہل کتاب صحابی رسول تھے۔

## نام و نسب
عامر نام، شام یاحبشہ کے رہنے والے تھے۔

## اسلام
اس کے متعلق کوئی تصریح نہیں ملی کہ کب اسلام لائے؛ مگرجب حضرت جعفر رضی اللہ عنہ حبشہ سے واپس آئے تواُن کے ساتھ حبشہ سے کچھ لوگ جواسلام لاچکے تھے، خدمت نبوی صلی اللہ علیہ وسلم میں مدینہ آئے، انھی آنے والوں میں حضرت عامر رضی اللہ عنہ بھی تھے (پوری تفصیل حضرت اشرف رضی اللہ عنہ کے حالات میں گذرچکی ہے) ان آنے والوں کے بارے میں یہ آیت نازل ہوئی:
الَّذِينَ آتَيْنَاهُمُ الْكِتَابَ مِنْ قَبْلِهِ هُمْ بِهِ يُؤْمِنُونَo وَإِذَا يُتْلَى عَلَيْهِمْ قَالُوا آمَنَّا بِهِ إِنَّهُ الْحَقُّ مِنْ رَبِّنَا إِنَّاكُنَّا مِنْ قَبْلِهِ مُسْلِمِينَ۔

ترجمہ:جن لوگوں کوہم نے اس سے پہلے کتاب دی وہ اس پرایمان رکھتے ہیں جب ان کے سامنے قرآن کی آیات پڑھی جاتی ہیں تووہ کہتے ہیں کہ ہم اس پرایمان لائے بیشک یہ حق ہے ہمارے رب کی طرف سے ہم اس کے نزول کے پہلے سے مسلمان ہیں۔

## حوالہ جات
عبدالحارث بن سنی

**حضرت عبدالحارث بن السنی ؓ** اہل کتاب صحابی رسول تھے۔

## نام ونسب
عبدالحارث یاعبدالرحمن نام، پورا سلسلۂ نسب یہ ہے، عبدالحارث بن السنی ابن الدیان الحارثی (تجرید میں آپ کا نام عبد الرحمن درج ہے، حافظ ابن حجر رحمہ اللہ نے اصابہ میں لکھا ہے کہ ہو سکتا ہے کہ رسول اللہ صلی اللہ علیہ وسلم نے عبدالحارث سے آپ کا نام تبدیل کرکے عبد الرحمن رکھ دیا ہو  آپ کا شمار نجران کے ممتاز لوگوں میں تھا، جب رسول اللہ صلی اللہ علیہ وسلم کے وفات کی خبر نجران پہنچی اور وہاں فتنہ ارتداد اُٹھا توآپ نے روک تھام کی پوری کوشش کی، آپ نے اہلِ نجران کے سامنے ایک بہت بلیغ خطبہ دیا جس کے الفاظ یہ ہیں:
ياأهل نجران من أمركم بالثبات على هذا الدين فقد نصحكم ومن أمركم أن تزيغوا فقد غشكم إلى أن قال وإنما كان نبي الله عارية بين أظهركم فأتى عليه أجله وبقى الكتاب الذي جاء به فأمره أمر ونهيه نهي إلى يوم القيامة۔

ترجمہ: اے اہلِ نجران! جس نے تم کواس دین اسلام پرجم جانے کے لیے کہا وہ تمھارا خیرخواہ ہے اور جس نے کج روی کی تلقین کی وہ تمھارا بدخواہ اور تم کودھوکا دے رہا ہے، یہ اللہ کے نبی محمد صلی اللہ علیہ وسلم تھوڑے سے زمانے کے لیے تمھارے پاس آئے تھے، اب ان کی وفات ہو چکی ہے؛ مگرجوکتاب وہ لے کرآئے تھے وہ اب بھی باقی ہے اس کا حکم، حکم ہے، اس کی نہی، نہی ہے، اس کے اوامر اور منہیات قیامت تک باقی رہیں گے۔
اور پھریہ اشعار پڑھے: ؎
ونحن بحمد الله هامة مذحج
بنو الحارث الخير الذين هم المدر
ونحن على دين النبي نرى الذي
نهانا حراما منه والأمر ما أمر

ترجمہ: چنانچہ بہت سے لوگ آپ کی کوشش کی وجہ سے ارتداد سے باز آگئے۔
>

## وفات
وفات وغیرہ کے متعلق کوئی تفصیل نہیں معلوم ہو سکی۔

## حوالہ جات

زمرہ:صحابی راویان حدیث
زمرہ:صحابہ
زمرہ:نجران کی شخصیات
زمرہ:نجران کی پیدائشیں

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
زمبیزیا (فلم)

**زمبیزیا** () ایک جنوبی افریقہ کی 3D کمپیوٹر متحرک ایڈونچر فلم ہے۔

## کہانی
دو فالکن ، کائی اور اس کے والد ، تینڈائی ، سب خود سے رہتے ہیں۔ کائی کو ایسا محسوس ہوتا ہے جیسے اس کا کوئی دوست نہ ہو اور وہ باہر جاکر دنیا کو تلاش کرنا چاہے گا۔ لیکن تینڈائی نے اسے جانے نہیں دیا۔ ایک دن ایک سارس دکھاتا ہے اور کائی انھیں رہنے دیتا ہے۔ سارس کا کائی کو بتاتا ہے کہ وہ زمیڈیزیا ، پرندوں کی ایک جماعت کے لیے اپنے راستے میں تھے۔ وہ ایک ایسے گروپ کے بارے میں بھی سیکھتا ہے جسے سمندری طوفان کے نام سے جانا جاتا ہے جو زمبیزیا کی حفاظت کرتا ہے۔ بعد میں کچھ بڑے پرندے دکھاتے ہیں اور چاہتے ہیں کہ سارس کا کیا ہوتا ہے۔ تینڈائی نے انھیں دکھایا اور روک لیا۔ ان میں سے ایک ہلاک ہو گیا۔ تینڈائی نے اسٹارک کو پہچان لیا اور انھیں جانے کو کہا ، وہ کرتے ہیں۔ کائی پریشان ہوکر اپنے والد سے رخصت ہو گئی اور ان میں شامل ہو گئی۔ تاندئی ان کی پیروی کرنے کی کوشش کرتا ہے۔ وہ پرندوں کے سامنے آتا ہے جسے ان کا سامنا کرنا پڑتا ہے اور ان سے ایک چھپکلی کے پاس پہنچ جاتا ہے جو زمبیزیا پر حملہ کرنا چاہتا ہے اور پرندے بھی زمبیزیا پر حملہ نہیں کرنا چاہتے تھے لیکن انھیں تندئی سنتا ہے لیکن پکڑا جاتا ہے۔ کائی زمبیزیا پہنچی اور رہنما اپنے والد کو جانتا ہے۔ کائی سمندری طوفان بننے کی کوشش کرتی ہے لیکن بہت متاثر کن ہے۔

## حوالہ جات

## بیرونی روابط
* 
* 
* 

زمرہ:2012ء کی تھری ڈی فلمیں
زمرہ:2012ء کی فلمیں
زمرہ:2012ء کی مزاحیہ فلمیں
زمرہ:2012ء کی ڈراما فلمیں
زمرہ:افریقا میں سیٹ فلمیں
زمرہ:انگریزی زبان کی فلمیں
زمرہ:جنوب افریقی اینیمیٹڈ فلمیں
زمرہ:جنوبی افریقی فلمیں
زمرہ:2012ء کی کمپیوٹر اینیمیٹڈ فلمیں
زمرہ:تھری ڈی اینیمیٹڈ فلمیں
زمرہ:2010ء کی دہائی کی مزاحیہ-ڈراما فلمیں
زمرہ:2010ء کی دہائی کی انگریزی زبان کی فلمیں
زمرہ:2010ء کی دہائی کی بچوں اینیمیٹڈ کی فلمیں
زمرہ:2010ء کی دہائی کی بچوں کی مزاحیہ فلمیں
زمرہ:جنوب افریقی مزاحیہ-ڈراما فلمیں
زمرہ:چھپکلیاں کے بارے میں اینیمیٹڈ فلمیں
زمرہ:افریقا میں سیٹ  اینیمیٹڈ فلمیں
زمرہ:بات کرنے والے جانوروں کے بارے میں اینیمیٹڈ فلمیں
زمرہ:زمبابوے میں سیٹ فلمیں
زمرہ:زیمبیا میں سیٹ فلمیں
زمرہ:انگریزی زبان کی مہماتی ڈراما فلمیں
عبدالرحمن بن زبیر

**حضرت عبد الرحمن بن زبیر ؓ** اہل کتاب صحابی رسول تھے۔

## نام ونسب
عبد الرحمان نام،باختلاف روایت پورا سلسلۂ نسب یہ ہے عبد الرحمن بن زبیر ابن باطیاء القرظی، یہود کے مشہور قبیلہ بنوقریظہ سے تھے۔
(ابن مندہ نے آپ کا سلسلۂ نسب یہ لکھا ہے، عبد الرحمن بن زبیر بن یزید بن اُمیہ بن زید بن مالک بن عوف بن عمروبن مالک بن اوس، اس سے معلوم ہوتا ہے کہ وہ اوسی تھے؛ مگرحافظ ابن حجر رحمہ اللہ نے اس کی تردید کی ہے اور لکھا ہے کہ عبدالرحن بن زبیر بن تو بنوقریظہ کے مشہور و معروف لوگوں میں ہیں، یہ ہو سکتا ہے کہ قبیلہ اوس کے وہ متبنی ہوں اور اس حیثیت سے اوسی بھی مشہور ہو گئے ہوں 

## اسلام
یہ معلوم نہ ہو سکا کہ کب اسلام لائے، کتب احادیث میں آپ کا یہ واقعہ درج ہے:
حضرت رفاعہ رضی اللہ عنہ نے اپنی بیوی تمیمہ کوطلاق دے دی تھی جن سے عبد الرحمن بن زبیر رضی اللہ عنہ نے شادی کرلی؛ مگرحضرت عبد الرحمن رضی اللہ عنہ کی کچھ طبعی قوت کی کمزوری کی وجہ سے ان سے نباہ نہ ہو سکا، تمیمہ آنحضرت صلی اللہ علیہ وسلم کی خدمت میں حاضر ہوئیں اور علیحدگی کی درخواست کی، آنحضرت صلی اللہ علیہ وسلم نے ان سے کچھ باتیں دریافت کیں، اس کے بعد آپ نے فرمایا کہ حلالہ کی شرط جب تک پوری نہ ہوجائے گی، اس وقت تک تم کوعلیحدگی کا اختیار نہیں ہے، اس کے کچھ روز بعد پھروہ آنحضرت صلی اللہ علیہ وسلم کی خدمت میں آئیں؛ مگرآپ نے پھربھی علیحدگی کی اجازت نہیں دی، پورا واقعہ حضرت رفاعہ رضی اللہ عنہ کے تذکرہ میں آچکا ہے۔

## وفات
آپ کی وفات کی اگرچہ کوئی تصریح نہیں ملتی؛ مگرحضرت رفاعہ رضی اللہ عنہ کے حالات میں آیا ہے کہ تمیمہ حضرت عمر رضی اللہ عنہ کے زمانہ تک چاہتی رہیں کہ حضرت عبد الرحمن بن زبیر رضی اللہ عنہ سے علیحدگی ہو جائے، اس سے قیاس ہوتا ہے کہ غالباً حضرت عبد الرحمن عہد فاروقی تک زندہ رہے، واللہ اعلم۔
اس آیت کا شانِ نزول آپ ہی کے نکاح کا واقعہ ہے: فَإِنْ طَلَّقَهَا فَلَاتَحِلُّ لَهُ مِنْ بَعْدُ حَتَّى تَنْكِحَ زَوْجًا غَيْرَهُ۔

ترجمہ: پس جب تک دوسرا شوہر نکاح نہ کرلے، دوسرا نکاح جائز نہیں ہے۔

## حوالہ جات
عطیہ القرظی

**حضرت عطیہ القرضی ؓ** اہل کتاب صحابی رسول تھے۔

## نام ونسب
عطیہ نام، باپ کے نام کے متعلق کوئی تصریح نہیں ملی، قبیلہ بنوقریظہ کے یہودی تھے۔


## اسلام
بنوقریظہ کے روزجولوگ نابالغ سمجھ کرچھوڑ دیے گئے تھے اور بعد میں مسلمان ہو گئے، ان میں حضرت عطیہ رضی اللہ عنہ بھی تھے۔


## وفات
زندگی کے عام حالات اور وفات کے متعلق کوئی تصریح نہیں ملی۔

## علم و فضل
کتب احادیث میں آپ کی ایک روایت مجاہد عبد الملک بن عمیر وغیرہ کے واسطے سے مروی ہے۔


## حوالہ جات
علی بن رفاعہ

**حضرت علی بن رفاعہ ؓ** اہل کتاب صحابی رسول تھے۔

## نام ونسب
علی نام، حضرت رفاعہ رضی اللہ عنہ، صحابی کے صاحبزادے اور نسبا،ً یہودی تھے۔


## اسلام اور شرف صحبت
غالباً اپنے والد حضرت رفاعہ رضی اللہ عنہ کے ساتھ اسلام لائے ہوں گے، اپنے والد کے بارے میں فرماتے ہیں کہ اہلِ کتاب میں سے جولوگ اسلام لائے تھے، اُن میں میرے والد بھی تھے؛ اسی روایت کی بناپر صاحب تجرید اور ابوموسیٰ وغیرہ کا خیال ہے کہ ان کوشرف صحبت حاصل نہیں ہے؛ لیکن حافظ ابن حجر نے اس کی تردید کی ہے اور لکھا ہے کہ ابوحاتم نے ایک روایت نقل کی ہے جس سے معلوم ہوتا ہے کہ وہ بھی صحابی ہیں، وہ روایت یہ ہے، عمروکہتے ہیں کہ مجھے طاؤس نے لکھا کہ مخابرہ (مزارعہ اور مخابرہ میں فرق ہے، مزارعہ میں بیج مالک کا ہوتا ہے اور مخابرہ میں عامل کا، دوسرا فرق صاحب مجمع بحار الانوار نے یہ بیان کیا ہے، مزارعہ اکثر اکترأ العامل ہے بعض مایخرج والخائیرہ اکنزا العامل الارض ببعض مایخرج جلدالفظ، خبر یہ لفظ خبار یاخبیر سے مشتق ہے) کے متعلق انصار سے دریافت کرو، میں نے علی بن رفاعہ سے دریافت کیا توانھوں نے فرمایا کہ: هُوَ كراء الْأَرْضَ بِالثُّلُثِ أَوْالرُّبُعِ۔

ترجمہ: مخابرہ نام ہے زمیا کوتہائی یاچوتھائی پیداوار پراُٹھانے کا۔

## علم و فضل
مذکورہ روایت سے معلوم ہوتا ہے کہ انھیں دینی مسائل اور احکام میں کافی درک تھا اور لوگ ان سے مسائل پوچھتے تھے۔

## حوالہ جات
عمرو بن سعدی

**حضرت عمرو بن سعدی ؓ** اہل کتاب صحابی رسول تھے۔

## نام ونسب
عمرونام، باپ کا نام سعدی، قبیلہ قریظہ سے نسبی تعلق تھا۔

## اسلام
بنوقریظہ جس روز جلاوطن کیے گئے، آپ یہود کے پاس آئے اور ان سے کہا کہ، اے یہود! تم لوگوں نے محمدصلی اللہ علیہ وسلم سے نقض عہد کیا، ان سے غداری کی، ان سے تم نے معاہدہ کیا تھا کہ ان کے دشمنوں کی مدد نہ کروگے؛ مگرتم نے اس کی خلاف ورزی کی، میں نے اس وقت بھی اس سے گریز کیا تھا اور اب بھی تم سے بالکل علاحدہ ہوں۔

البدایہ والنہایہ میں ہے کہ انھوں نے یہ بھی کہا کہ:
يَاقَوْمِ قَدْ رَأَيْتُمْ مَارَأَيْتُمْ فَأَطِيْعُوْنِيْ، وَتَعَالُوْا نتبع مُحَمَّدًا وَاللهِ إِنَّكُمْ لَتَعْلَمُوْنَ أَنَّهُ نَبِي، قَدْ بَشَرْنَا بِه وَبِأَمْرِه ابن الهيبان أَبُوْعمير، وَابن حراش وَهُمَا أَعْلَمَ يَهَوْد۔

ترجمہ: اے قوم! جوکچھ پیش آیا وہ تم دیکھ چکے، اب آؤ محمد صلی اللہ علیہ وسلم کی اتباع کریں، خدا کی قسم! تمھیں معلوم ہے کہ ابن الہیبان اور ابن الحراش جوہم سب سے بڑے عالم تھے ان کی آمد اور اس واقعہ کی خبر دے چکے تھے۔
اس کے بعد وہ مسجد میں آئے اور رات وہیں بسر کی اور اسلام قبول کیا اور پھر دوسرے روز مدینہ سے باہر کہیں چلے گئے، ان کے جانے کے بعد رسول اللہ صلی اللہ علیہ وسلم نے فرمایا: ذاك رجل نجاه الله بصدقه۔

ترجمہ: اللہ تعالیٰ نے اس شخص کواس کی سچائی کی وجہ سے نجات دی۔

## حوالہ جات
عمیر بن امیہ

**حضرت عمیر بن امیہ ؓ** اہل کتاب صحابی رسول تھے۔

## نام ونسب
عمیر نام، باپ کا نام اُمیہ تھا، پورا سلسلۂ نسب معلوم نہیں، ذیل کے واقعہ سے پتہ چلتا ہے کہ وہ یہودی تھے، ان کے ایک بہن تھی جورسول اللہ صلی اللہ علیہ وسلم کومختلف طریقہ سے تکلیف دیتی تھی اور سخت وسست کہا کرتی تھی۔

## محبت رسول صلی اللہ علیہ وسلم
حضرت عمیر رضی اللہ عنہ کوایک روز غصہ آیا اور چپکے سے اسے قتل کر دیا، جب اس کے لڑکوں کوخبر ہوئی توبہت برہم ہوئے اور آپ کی بجائے ایک دوسرے شخص کوقاتل سمجھ کراس سے بدلہ لینا چاہا، حضرت عمیر رضی اللہ عنہ نے آنحضرت صلی اللہ علیہ وسلم کی خدمت میں حاضر ہوئے اور عرض کیا یارسول اللہ صلی اللہ علیہ وسلم میں نے قتل کیا ہے، فرمایا اپنی بہن کوقتل کرڈالا؟ کہا: ہاں! یارسو ل اللہ صلی اللہ علیہ وسلم! وہ آپ کوبہت تکلیف دیا کرتی تھی، رسول اللہ صلی اللہ علیہ وسلم نے اس کے لڑکوں کوبلوایا اور واقعہ پوچھا؛ انھوں نے ایک دوسرے شخص کا نام لیا؛ لیکن آپ صلی اللہ علیہ وسلم نے انھیں عمیر رضی اللہ عنہ کا نام بتلایا اور اُن کوسمجھا بجھا کرمعاملہ رفع دفع کر دیا۔
جس عورت کوانھوں نے قتل کیا تھا اس کے متعلق تصریح ہے کہ وہ یہودیہ تھی  اور چونکہ وہ آپ کی بہن تھی اس لیے آپ بھی یہودی رہے ہوں گے، واللہ اعلم۔

## حوالہ جات
کثیر بن سائب

**حضرت کثیر بن السائب ؓ** اہل کتاب صحابی رسول تھے۔

## نام ونسب
کثیر نام (بعض لوگوں نے ان کوزمرۂ تابعین میں شمار کیا ہے؛ لیکن حافظ ابن حجر رحمہ اللہ نے اصابہ میں ابونعیم ابن شاہین اور ابن مندہ وغیرہ کے اقوال نقل کیے ہیں، جن سے آپ کا صحابی ہونا ثابت ہوتا ہے، واللہ اعلم بالصواب)، باپ کا نام سائب تھا، جوخاندان قریظہ سے تھے، غزوۂ قریظہ میں جولوگ نابالغ سمجھ کرچھوڑ دیے گئے تھے، ان میں حضرت کثیر رضی اللہ عنہ بھی تھے، نسائی نے ان سے صرف ایک روایت کی ہے؛ لیکن ابونعیم اور ابن مندۃ وغیرہ نے متعدد روایتوں کی تخریج کی ہے۔

زندگی کے اور حالات معلوم نہیں ہو سکے۔

زمرہ:صحابہ و صحابیات
کرز بن علقمہ

**حضرت کرز بن علقمہ ؓ** اہل کتاب صحابی رسول تھے۔

## نام ونسب
کرزیاکوز نام (نام میں تھوڑا سااختلاف ہے، بعض لوگوں نے کرز اور بعض لوگوں نے کوز لکھا ہے)، باپ کا نام علقمہ تھا، آپ کا نسبی تعلق قبیلہ بکر بن وائل سے تھے، آپ نے اپنے بھائی ابوحارثہ کے ساتھ نصرانیت قبول کرلی تھی اور نجران میں مقیم ہو گئے تھے، اس لیے نجرانی مشہور ہیں۔


## اسلام
جب نجران کے عیسائیوں کا وفد آنحضرت صلی اللہ علیہ وسلم کی خدمت میں مدینہ آیا تو اس میں آپ کا بھائی ابوحارثہ بن علقمہ بھی تھا، دونوں بھائی ایک ہی سواری پرسوار تھے، راستہ میں جب کہیں سواری کوٹھوکر لگتی توکرز کہتے کہ:
تعس الابعد يريد محمداً صلى الله عليه وآله وسلم۔

ترجمہ: دور رہنے واے محمد صلی اللہ علیہ وسلم کا برا ہو۔
ابوحارثہ نے یہ سنا توکہا کہ: تمھارا برا ہو، کرز نے بھائی سے کہا: ایسا کیوں کہتے ہیں؟ بھائی نے جواب دیا کہ:
قال إنه والله النبي الذي كنا ننتظر۔

ترجمہ: کہا کہ خدا کی قسم یہ وہی نبی ہیں جس کا ہم لوگ انتظار کر رہے تھے۔
پھرکرز نے کہا کہ توتم ان کا اتباع کیوں نہیں کرتے ہو؟ ابوحارثہ نے کہا کہ یہ مال ودولت اور عزت وعظمت جوکچھ حاصل ہے وہ سب چھن جائے گی، ابوحارثہ کا یہ جملہ حضرت کرز رضی اللہ عنہ کے دل میں نوریقین پیدا کردینے کا سبب ہو گیا، اس وقت تووہ خاموش رہے؛ مگرکچھ روز کے بعد آنحضرت صلی اللہ علیہ وسلم کی خدمت میں حاضر ہوئے اور اسلام قبول کر لیا۔

متاخرالاسلام تھے اس لیے زندگی کے زیادہ ترواقعات پردۂ خفا میں ہیں۔
کعب بن سلیم

**حضرت کعب بن سلیم ؓ** اہل کتاب صحابی رسول تھے۔

## نام ونسب
کعب نام، باپ کا نام سلیم تھا، یہودِ مدینہ کے مشہور قبیلہ بنوقریظہ سے تھے؛ چونکہ قریظہ اوس کے حلیف تھے، اس لیے کعب قرظی اور اوسی دونوں مشہور ہیں۔

## اسلام
بنوقریظہ کے روز جولوگ نابالغ سمجھ کرچھوڑ دیے گئے تھے، ان میں حضرت کعب رضی اللہ عنہ بھی تھے اور اپنے دوسرے احباب کی طرح بعد میں دائرہ اسلام میں داخل ہو گئے۔

## وفات
وفات کا سنہ معلوم نہیں۔

## اولاد
دینی و مذہبی فضل وکمال کے علاوہ آپ کا اضافی فضل یہ ہے کہ محمد بن کعب القرظی رحمہ اللہ مشہور تابعی آپ ہی کے صاحبزادے ہیں۔
کوکیل

**کوکیل** (  ) شمالی فرانس میں کالے شہر کے قریب پاس-ڈی-کالیس|پاس-ڈی-کالے ڈیپارٹمنٹ کا ایک کمیون ہے۔ یہ کمیون یوروٹنل ٹرین کے لیے مشہور ہے جو برطانیہ اور فرانس کے درمیان ایک راہداری قائم کرتا ہے۔

زمرہ:ویکی ڈیٹا پر موجود متناسقات
زمرہ:پا-دے-کالے کے کمیون
٘محمد بن عبداللہ بن سلام

**حضرت محمد بن عبد اللہ بن سلام ؓ** اہل کتاب صحابی رسول تھے۔

## نام ونسب
محمدنام، حضرت عبد اللہ بن سلام رضی اللہ عنہ کے صاحبزادے تھے۔

## اسلام
آپ کے اسلام لانے کی کوئی تصریح نہیں ملتی ہے، غالباً حضرت عبد اللہ بن سلام کے ساتھ اسلام لائے ہوں گے، آپ کوشرف صحبت اور روایت دونوں حاصل ہیں، کتب رجال میں ہے کہ:
له رؤية ورواية محفوظة۔

ترجمہ: اُن کوصحبت اور روایت دونوں حاصل ہیں۔
مسند میں آپ سے دوروایتیں مروی ہیں، ان میں ایک روایت بہت مشہور ہے، وہ یہ ہے:
عَنْ مُحَمَّدِ بْنِ عَبْدِ اللَّهِ بْنِ سَلَامٍ قَالَ لَمَّا قَدِمَ رَسُولُ اللَّهِ صَلَّى اللَّهُ عَلَيْهِ وَسَلَّمَ عَلَيْنَا يَعْنِي قُبَاءً قَالَ إِنَّ اللَّهَ عَزَّ وَجَلَّ قَدْ أَثْنَى عَلَيْكُمْ فِي الطُّهُورِ۔

وفات اور زندگی کے دوسرے حالات کتب رجال میں مذکور نہیں ہیں۔
میمون بن یامین

**حضرت میمون بن یامین ؓ** اہل کتاب صحابی رسول تھے۔

## نام ونسب
میمون نام، باپ کا نام یامین، یہود کے مشہور قبیلہ قریظہ سے تھے، اسلام لانے سے پہلے اپنے قبیلہ میں بہت ممتاز تھے اور آپ کا شمار احبار یہود میں تھا۔


## اسلام
رسول اللہ صلی اللہ علیہ وسلم ہجرت کرکے مدینہ تشریف لائے تومیمون خدمتِ نبوی صلی اللہ میں حاضر ہوئے اور اسلام قبول کیا؛ لیکن دل میں یہ تڑپ تھی کہ ان کی قوم کے دوسرے لوگ بھی اس دولتِ سرمدی وسعادت ابدی سے بہرہور ہوتے تواچھا تھا، آنحضرت صلی اللہ علیہ وسلم سے عرض کیا کہ آپ یہود کوبلوائیں اور ان سے فرمائی ںکہ وہ آپ کے اور اپنے درمیان کوئی حکم مقرر کر لیں جس کے فیصلہ پر دونوں فریق گردن جھکادیں، رسول اللہ صلی اللہ علیہ وسلم نے یہود کو بلوا بھیجا اور میمون سے کہا کہ تم مکان کے اندر چلے جاؤ، یہود آئے توآپ نے ان سے فرمایا کہ تم لوگ اپنے اور میرے درمیان ایک حکم مقرر کرلو جس کی تصدیق وعدم تصدیق کے فیصلہ پرہم دونوں سرجھکادیں، سب نے یک زبان ہوکر کہا کہ ہم میمون بن یامن کواپنا حکم مقرر کرتے ہیں؛ اگرانھوں نے آپ کی تصدیق کرلی توہم بھی تصدیق کریں گے، آنحضرت صلی اللہ علیہ وسلم نے میمون کوآواز دی، وہ مکان سے نکلے اور فرمایا:
أَشْهَدُ أَنَّ مُحَمَّدًا رَسُولُ اللَّهِ۔ ترجمہ: آپ بے شک اللہ کے بھیجے ہوئے رسول ہیں۔
لیکن یہود نے قبولِ حق کی بجائے حضرت میمون رضی اللہ عنہ پرطعن وتشنیع شروع کردی اور واپس چلے گئے، آپ کی شان میں یہ آیت نازل ہوئی: قُلْ أَرَأَيْتُمْ إِنْ كَانَ مِنْ عِنْدِ اللَّهِ وَكَفَرْتُمْ بِهِ وَشَهِدَ شَاهِدٌ مِنْ بَنِي إِسْرَائِيلَ۔

ترجمہ: آپ کہہ دیجئے کہ تم مجھ کوبتلاؤ کہ اگریہ قرآن من جانب اللہ ہو اور تم اس کے منکر ہو اور بنی اسرائیل میں سے کوئی گواہ اس جیسی کتاب پر گواہی دے کرایمان لے آوے۔
زندگی کے بقیہ حالات کے متعلق ارباب رجال خاموش ہیں۔
مابور

**حضرت مابور ؓ** اہل کتاب صحابی رسول تھے۔

## نام ونسب
مابور نام اور خصی عرف تھا، حضرت ماریہ رضی اللہ عنہا کے چچا زاد یا ماموں زاد بھائی تھے اور انھی کے ساتھ مقوقس شاہ مصر نے انھیں بھی آنحضرت صلی اللہ علیہ وسلم کی خدمت میں تحفۃ بھیجا تھا۔

## اسلام
حضرت ماریہ رضی اللہ عنہ اور ان کی بہن حضرت سیرین رضی اللہ عنہ نے توشروع ہی میں اسلام قبول کر لیا تھا؛ لیکن مابونے کچھ دنوں کے بعد اسلام قبول کیا حضرت ماریہ رضی اللہ عنہا سے وہ بہت زیادہ مانوس تھے اور ان کی کافی خدمت کیا کرتے تھے، ان کولکڑی اور پانی وغیرہ کی ضرورت ہوتی تواکثر یہی مہیا کیا کرتے تھے۔



## حوالہ جات
حضرت نافع

**حضرت نافع ؓ** اہل کتاب صحابی رسول تھے۔

## نام ونسب
نافع نام، حبشہ کے رہنے والے اور علمائے نصاریٰ میں تھے۔

## اسلام
غالباً اپنے دوسرے احباب کے ساتھ حبشہ میں اسلام لائے۔
## خدمتِ نبوی صلی اللہ علیہ وسلم میں حاضری
جب مہاجرین حبشہ سے مدینہ واپس آنے لگے توآپ بھی مدینہ آئے اور زیارتِ نبوی صلی اللہ علیہ وسلم سے مشرف ہوئے۔
زندگی کے دوسرے سوانح وحالات نہیں مل سکے؛ لیکن آپ کا شمار بھی ان صحابہ میں ہے، جن کے بارے میں سورۂ مائدہ کی یہ آیتیں نازل ہوئی ہیں
(آپ کے ساتھ اور کئی آدمی حبشہ سے آئے تھے، جن کا تذکرہ پہلے ہو چکا ہے، انھی کے تذکرہ میں آپ کے فضائل اور حالات بھی آچکے ہیں):
وَلَتَجِدَنَّ أَقْرَبَهُمْ مَوَدَّةً لِلَّذِينَ آمَنُوا الَّذِينَ قَالُوا إِنَّا نَصَارَى ذَلِكَ بِأَنَّ مِنْهُمْ قِسِّيسِينَ وَرُهْبَانًا وَأَنَّهُمْ لَا يَسْتَكْبِرُونَ۔

ترجمہ: دوستی رکھنے کے قریب ترآپ ان لوگوں کوپائیں گے جواپنے کونصاریٰ کہتے ہیں، یہ اس سبب سے ہے کہ ان میں بہت سے علم دوست عالم ہیں اور بہت سے تارکِ دنیا درویش ہیں اور اس سبب سے ہے کہ یہ لوگ متکبر نہیں ہیں۔ 

## حوالہ جات
محرب

**حضرت محرب ؓ** اہل کتاب صحابی رسول تھے۔

## نام ونسب
محرب نام، الرباب الشنی مشہور عیسائی کاہن کے لڑکے تھے، صاحب اصابہ نے آپ کوصحابہ رضی اللہ عنہم اجمعین میں شمار کیا ہے۔


## سفیر
رسول اللہ صلی اللہ علیہ وسلم نے آپ کوعمان کے والی ابن الجلندی کے پاس بطورِ سفیر بھیجا تھا۔


## اولاد
آپ کے ایک صاحبزادے مثنیٰ بڑے صاحب فضل وکمال ہوئے ہیں۔


## حوالہ جات

## حوالہ جات
یوسف بن عبد اللہ بن سلام

**حضرت یوسف بن عبد اللہ بن سلام ؓ** اہل کتاب صحابی رسول تھے۔

## نام ونسب
یوسف نام، ابویعقوب کنیت، حضرت عبداللہ بن سلام رضی اللہ عنہ کے صاحبزادے تھے ۔

## تعلیم و تربیت
آپ جب پید اہوئے توگھر کے اندر اور باہر ہرطرف اسلام کی آواز گونج رہی تھی، آپ نے اسی ماحول میں آنکھیں کھولیں اور تعلیم و تربیت پائی، صحابہ کا معمول تھا کہ ان کے یہاں کوئی بچہ پیدا ہوتا توآنحضرت صلی اللہ علیہ وسلم کی خدمت میں دُعا وبرکت کے لیے لاتے یہ پیدا ہوئے تواُن کوبھی بارگاہِ نبوت میں لایا گیا، آپ نے ان کوگود میں بٹھایا اورسرپردستِ شفقت پھیرا اور ان کا نام یوسف تجویز فرمایا، خود یوسف رضی اللہ عنہ بن عبد اللہ فرماتے ہیں کہ:
أَجْلَسَنِي رَسُولُ اللَّهِ صَلَّى اللَّهُ عَلَيْهِ وَسَلَّمَ فِي حَجْرِهِ وَمَسَحَ عَلَى رَأْسِي وَسَمَّانِي يُوسُفَ۔

ترجمہ:رسول اللہ صلی اللہ علیہ وسلم نے مجھ کواپنی گود میں بٹھایا اورمیرے سرپردستِ شفقت پھیرا اور میرا نام یوسف رکھا۔

## شرفِ صحبت
فرماتے ہیں کہ میں نے ایک مرتبہ آنحضرت صلی اللہ علیہ وسلم کودیکھا کہ ایک کھجور کوروٹی کے ایک ٹکڑے کے اُوپررکھا اور فرمایا کہ یہ کھجور اس روٹی کا سالن ہے
(بعض لوگوں نے آپ کی صحابیت سے انکار کیا ہے، اس روایت سے اس کی تردید ہوجاتی ہے)۔


## وفات
حضرت عمر بن عبد العزیز کے زمانۂ خلافت میں وفات پائی۔


آنحضرت صلی اللہ علیہ وسلم کے علاوہ حضرت علی رضی اللہ عنہ اور حضرت عمر رضی اللہ عنہ سے بھی روایتیں کی ہیں۔
## علم و فضل
ترمذی، ابوداؤد ومسنداحمد میں ان کی متعدد روایتیں موجود ہیں، بعض لوگوں نے ان کا شمار ان صحابہ رضی اللہ عنہم اجمعین میں کیا ہے، جنھوں نے اپنی کوئی تحریری یادگار چھوڑی ہے۔

## حوالہ جات

زمرہ:صحابہ
زمرہ:صحابہ و صحابیات
زمرہ:100ھ کی وفیات
زمرہ:صحابی راویان حدیث
ابو سعید بن وہب

**حضرت ابو سعید بن وہب ؓ** اہل کتاب صحابی رسول تھے۔

## نام ونسب
ابوسعید نام یاکنیت، باپ کا نام وہب تھا، تھے توقبیلہ بنونضیر سے؛ مگرغلطی سے بنوقریظہ کی طرف منسوب ہوکر قرظی مشہور ہیں
(حافظ ابن عبد البر رحمہ اللہ نے ان کے قرظی ہونے کی تردید کی ہے)۔


## اسلام
بنونضیر کی جلاوطنی کے روزحضرت یامین رضی اللہ عنہ کے ساتھ انھوں نے بھی یہودیت سے اپنا رشتہ توڑ کرہمیشہ کے لیے اسلام سے جوڑ لیا۔ (بعض لوگوں نے لکھا ہے کہ غزوۂ قریظہ کے روز اسلام لائے؛ مگرحافظ رحمہ اللہ نے اس کی تردید کی ہے 


## مسلمانوں کی آپ کے مال وجائداد سے دستبرداری
بنونضیر کے متروکہ مال وجائداد پرمسلمانوں نے قبضہ کر لیا؛ مگرحضرت یامین رضی اللہ عنہ اور حضرت ابوسعید رضی اللہ عنہ چونکہ اسلام لاچکے تھے، اس لیے کسی نے ان کے مال وجائداد کوہاتھ نہیں لگایا۔


## وفات
سنہ وفات معلوم نہیں ہو سکا۔

## علم و فضل
آپ نے رسول اللہ صلی اللہ علیہ وسلم سے روایت کی ہے اورآپ سے آپ کے صاحبزادے روایت کرتے ہیں۔


## حوالہ جات
ابو مالک

**حضرت ابو مالک ؓ** اہل کتاب صحابی رسول تھے۔

## نام ونسب
عبد اللہ نام، ابومالک کنیت، اسلام سے پہلے آپ علمائے یہود میں تھے، اصل وطن یمن تھا؛ لیکن کسی وجہ سے ترکِ وطن کرکے یثرب چلے آئے تھے اور یہیں قبیلہ قریظہ میں کسی عورت سے شادی کرلی تھی؛ اسی وجہ سے بجائے یمنی کے قرظی مشہور ہیں۔


## وفات
وفات کی تصریح نہ مل سکی، رسول اللہ صلی اللہ علیہ وسلم کی جوصفات توراۃ میں مذکور ہیں ان کے متعلق دریافت کیا گیا توفرمایا:
صفته في كتاب بني هارون الذي لم يبدل ولم يغير: أحمد من ولد إسماعيل يأتي بدين الحنيفية دين إبراهيم يأتزر على وسطه ويغسل أطرافه وهو آخر الأنبياء۔

ترجمہ:آنحضرت صلی اللہ علیہ وسلم کی صفت حضرت ہارون علیہ السلام کی کتاب میں موجود ہے، جس میں اب تک کوئی تبدیلی اور تحریف نہیں ہوئی ہے، اس میں یہ ہے کہ احمد نام کے ایک نبی دین حنیف کوجوحضرت ابراہیم علیہ السلام کا دین ہے لے کرآئیں گے، تہ بند ناف سے اوپر باندھتے ہوں گے، اپنے اعضاء کوپاک صاف رکھتے ہوں گے اور یہ آخری نبی ہوں گے۔
آپ سے کوئی روایت مروی نہیں ہے۔

## حوالہ جات
تمیمہ

**حضرت تمیمہ ؓ** اہل کتاب صحابیہ رسول تھی۔

## نام ونسب
تمیمہ نام، باپ کا نام وہب، بنوقریظہ سے نسبی تعلق تھا (آپ کے نام میں بڑا اختلاف ہے، اس کے علاوہ آپ کے حسب ذیل نام ہیں، سہمیہ، رمیصا، امیمہ، عمیضا؛ مگرزیادہ ترروایتوں میں عائشہ یاتمیمہ آیا ہے)۔


## اسلام
اسلام لانے کے متعلق کوئی تصریح نہیں مل سکی۔

## شادی اور طلاق کا قصہ
شادی حضرت رفاعہ رضی اللہ عنہ (جن کا تذکرہ اُوپرآچکا ہے) سے ہو گئی تھی؛ مگرنباہ نہ ہو سکا، اسی لیے حضرت رفاعہ رضی اللہ عنہ نے طلاق دے دیا، اس کے بعد حضرت عبد الرحمن بن زبیر رضی اللہ عنہ سے شادی ہوئی؛ لیکن بعض وجوہ کی بنا پرعبدالرحمن بن زیر رضی اللہ عنہ سے بھی علیحدگی اختیار کرنا چاہی؛ مگرحلالہ کے لیے مباشرت ضروری تھی اور وہ غالباً ممکن نہ تھی، اس لیے آنحضرت صلی اللہ علیہ وسلم کی خدمت میں آئیں اور عرض کی کہ علیحدگی کی اجازت مرحمت فرمائی جائے؛ مگراجازت نہیں ملی اور آنحضرت صلی اللہ علیہ وسلم کے عہدِ سعادت تک عبد الرحمن بن زبیر رضی اللہ عنہ کے ساتھ رہیں، حضرت ابوبکر صدیق رضی اللہ عنہ کے عہدِ خلافت ہی میں انھوں نے پھرحضرت ابوبکر صدیق رضی اللہ عنہ سے علحٰدگی کی اجازت چاہی؛ لیکن آپ نے بھی اجازت نہیں دی، حضرت عمررضی اللہ عنہ خلیفہ ہوئے توان سے بھی اجازت چاہی، حضرت عمر رضی اللہ عنہ نے بڑی سختی سے فرمایا کہ اگراب آؤ گی تورجم کردوں گا۔

آپ کی زندگی کا یہی واقعہ تمام ارباب رجال لکھتے ہیں، اس کے علاوہ اور حالات نہیں مل سکے۔

## وفات
وفات کی تصریح نہیں ملی؛ لیکن اُوپر کے واقعہ سے پتہ چلتاہے کہ عہدِ فاروقی تک زندہ رہیں:
فَإِنْ طَلَّقَهَا فَلَا تَحِلُّ لَهُ مِنْ بَعْدُ حَتَّى تَنْكِحَ زَوْجًا۔

ترجمہ:پھراگر مرد طلاق دے دے عورت کوتوپھر اس کے لیے حلال نہ رہے گی اس کے بعد یہاں تک کہ وہ اس کے سوا ایک اور خاوند کے ساتھ نکاح کرے۔
اس آیت کے اسباب نزول میں ایک سبب حضرت تمیمہ رضی اللہ عنہا کا یہ واقعہ نکاح بھی تھا۔

## حوالہ جات
خالدہ

**حضرت خالدہ ؓ** اہل کتاب صحابیہ رسول تھی۔

## نام ونسب
خالدہ یاخلدہ نام، باپ کا نام حارث، حضرت عبد اللہ بن سلام کی چچی ہوتی تھیں۔

## اسلام
حضرت عبداللہ بن سلام فرماتے ہیں کہ ہم رسول اللہ صلی اللہ علیہ سلم کی آمد کے منتظر تھے کہ ایک شخص نے آپ کی آمد کا مژدہ سنایا، میں بے تابی سے اُٹھا، میری چچی خالدہ میرے پاس بیٹھی ہوئی تھیں، میری بے تابی دیکھ کرانھوں نے کہا کہ موسیٰ بن عمران کا اگرظہور ہوتا توکیا تمھیں اس سے زیادہ مسرت نہ ہوتی؟ حضرت عبد اللہ بن سلام نے فرمایا: خدا کی قسم یہ تونبوت میں موسیٰ علیہ السلام کے ساتھی ہیں، دونوں کی بعثت کا مقصد ایک ہے، اس پران کی چچی نے تعجب سے کہا کہ کیا یہ وہی نبی تونہیں ہیں جن کی بعثت کے ہم سب منتظر تھے؟ حضرت عبد اللہ بن سلام نے انھیں اثبات میں جواب دیا اور وہاں سے آنحضرت صلی اللہ علیہ وسلم کی خدمت میں آئے اور اسلام کی دولت سے بہرہ اندوز ہوئے اور پھرگھر آکرگھر کے سارے افراد کوجن میں حضرت خالدہ رضی اللہ عنہا بھی شامل تھیں، اس سے بہرہ اندوز کیا۔
زندگی کے دوسرے کارنامے اور وفات وغیرہ کے متعلق کوئی تصریح نہیں مل سکی۔ 

## حوالہ جات
صالح قرظی

**حضرت صالح القرضی ؓ** اہل کتاب، صحابی رسول تھے۔

## نام و نسب
صالح نام تھا، قبیلہ قریظہ سے آپ کا نسبی تعلق تھا، جب مقوقس (شاہ مصر) نے ماریہ قبطیہ رضی اللہ عنہا کو آنحضرت صلی اللہ علیہ و آلہ وسلم کی خدمت میں بھیجا تو آپ بھی انھی کے ساتھ مدینہ تشریف لائے؛ اسی وجہ سے بعض لوگوں کو یہ دھوکا ہو گیا ہے کہ ان کو بھی مقوقس ہی نے بھیجا تھا؛ مگر صاحب الاصابہ نے اس کی تردید کی ہے (اصابہ میں ہے، والصواب قبطی؛ مگر اور دوسرے ارباب طبقات قرظی لکھتے ہیں۔

## مسکن
رسول اللہ صلی اللہ علیہ و آلہ وسلم نے ان لوگو ں کوحضرت ابوایوب انصاری رضی اللہ عنہ کے مکان میں ٹھہرایا۔

زندگی کے بارے دیگر حالات نہیں معلوم ہو سکے۔
## حوالہ جات
انڈر ڈوگس (2013 ارجنٹائن فلم)

**انڈر ڈوگس** () ایک 2013 میں ارجنٹائن 3D کمپیوٹر متحرک مزاحیہ فلم ہے۔

## کہانی
امادیو فٹ بال سے اتنا پیار کرتا ہے کہ وہ ایک ناقابل شکست کھلاڑی بن جاتا ہے ، فوسک بال کے ایک چھوٹے سے شہر میں جہاں وہ رہتا ہے ایک چھوٹے سے کیفے میں نصب فوسبال ورژن میں۔ مقامی بدمعاش ، کولاسو ، امادیو کو حقیقی فٹ بال میچ کے چیلنج کرتا ہے ، کیونکہ وہ میز کے کھیل میں امادیو کو نہیں ہرا سکتا ہے۔ یہی وجہ ہے کہ جب کھلونا کھلاڑی زندگی میں آجاتے ہیں اور بہت ساہسک کے بعد ، وہ امادیو کو کولاسس کا سامنا کرنے میں ۔۔۔ اور زندگی کا سامنا کرنے میں بھی مدد کرتے ہیں۔

## حوالہ جات

## بیرونی روابط
* 
* 
* 
* 
* 
* 
* 

زمرہ:2010ء کی دہائی کی بچوں اینیمیٹڈ کی فلمیں
زمرہ:2013ء کی تھری ڈی فلمیں
زمرہ:2013ء کی فلمیں
زمرہ:2013ء کی مزاحیہ فلمیں
زمرہ:ارجنٹائنی اینیمیٹڈ فلمیں
زمرہ:ارجنٹائنی بچوں کی فلمیں
زمرہ:ارجنٹائنی فلمیں
زمرہ:ارجنٹائنی مزاحیہ فلمیں
زمرہ:2013ء کی کمپیوٹر اینیمیٹڈ فلمیں
زمرہ:2010ء کی دہائی کی بچوں کی مزاحیہ فلمیں
زمرہ:تھری ڈی اینیمیٹڈ فلمیں
زمرہ:ویکی ڈیٹا سے مختلف مختصر وضاحت
زمرہ:یونیورسل پکچرز کی اینیمیٹڈ فلمیں
زمرہ:یونیورسل پکچرز کی فلمیں
زمرہ:2010ء کی دہائی کی امریکی فلمیں
زمرہ:2010ء کی دہائی کی فنطاسیہ فلمیں
زمرہ:ارجنٹائنی کھیلوں کی فلمیں
زمرہ:کمپیوٹر اینیمیٹڈ فلمیں
زمرہ:بچوں کی فلمیں
زمرہ:2014ء کی فلمیں
زمرہ:2015ء کی فلمیں
زمرہ:ہسپانوی اینیمیٹڈ فلمیں
زمرہ:مزاحیہ فلمیں
زمرہ:مہماتی  فلمیں
زمرہ:فنطاسیہ فلمیں
زمرہ:بچوں کی مزاحیہ فلمیں
زمرہ:کمپیوٹر سے تخلیق شدہ تصاویر پر مبنی فلمیں
زمرہ:امریکی مزاحیہ فلمیں
زمرہ:برطانوی مزاحیہ فلمیں
زمرہ:فرانسیسی مزاحیہ فلمیں
زمرہ:ہسپانوی مزاحیہ فلمیں
پلینز (فلم)

**پلینز** ایک 2013 امریکی 3D کمپیوٹر متحرک کھیلوں کی مزاحیہ فلم ہے۔

## حوالہ جات

## بیرونی روابط
* 
* 
* 
* 

زمرہ:2010ء کی دہائی کی امریکی اینیمیٹڈ فلمیں
زمرہ:2010ء کی دہائی کی بچوں اینیمیٹڈ کی فلمیں
زمرہ:2013ء کی تھری ڈی فلمیں
زمرہ:2013ء کی فلمیں
زمرہ:2013ء کی مزاحیہ فلمیں
زمرہ:آئس لینڈ میں سیٹ فلمیں
زمرہ:اتر پردیش میں ہونے والے واقعات پر فلمیں
زمرہ:جرمنی میں سیٹ فلمیں
زمرہ:نیپال میں سیٹ فلمیں
زمرہ:نیو یارک سٹی میں فلم سیٹ
زمرہ:والٹ ڈزنی پکچرز فلمیں
زمرہ:امریکی کمپیوٹر اینیمیٹڈ فلمیں
زمرہ:2013ء کی کمپیوٹر اینیمیٹڈ فلمیں
زمرہ:تھری ڈی اینیمیٹڈ فلمیں
زمرہ:ویکی ڈیٹا سے مختلف مختصر وضاحت
زمرہ:2010ء کی دہائی کی انگریزی زبان کی فلمیں
زمرہ:شنگھائی میں سیٹ فلمیں
زمرہ:میکسیکو شہر میں سیٹ فلمیں
زمرہ:بحر الکاہل میں سیٹ فلمیں
زمرہ:بھارت میں سیٹ اینیمیٹڈ فلمیں
زمرہ:امریکی ہوا بازی کی فلمیں
زمرہ:جرمنی میں سیٹ اینیمیٹڈ فلمیں
زمرہ:میکسیکو میں سیٹ اینیمیٹڈ فلمیں
زمرہ:نیپال میں سیٹ اینیمیٹڈ فلمیں
زمرہ:مارک مانسینا کی مرتب کردہ موسیقی پر مشتمل فلمیں
زمرہ:امریکی فلمیں
زمرہ:2010ء کی دہائی کی فنطاسیہ فلمیں
زمرہ:میکسیکو میں سیٹ فلمیں
زمرہ:امریکی کھیلوں کی فلمیں
زمرہ:امریکی مزاحیہ فلمیں
زمرہ:کمپیوٹر اینیمیٹڈ فلمیں
زمرہ:ہوا بازی کے بارے میں فلمیں
زمرہ:مزاحیہ فلمیں
زمرہ:مہماتی  فلمیں
زمرہ:ڈزنی اینیمیٹڈ فلمیں
زمرہ:ڈزنی ٹون اسٹوڈیوز کی اینیمیٹڈ فلمیں
زمرہ:انگریزی زبان کی فنطاسیہ مزاحیہ فلمیں
زمرہ:انگریزی زبان کی کھیل مزاحیہ فلمیں
زبیر تارڑ

**تعارف:**

زبیر تارڑ شاعر اور لکھاری ہیں ۔آپ کی شاعری کلاسیکل اور جدید رنگوں کا امتزاج ہے ۔ آپ بہت مشہور شخصیت ہیں اور مختلف اخبارات میں لکھتے ہیں ۔

**رہائش** **:**

وہاڑی ناصرف کاٹنکی پیداوار کے لیے مشہور ہے بلکہ یہاں سے کئی شاعر اور لکھاری پیدا ہوئے اس لیے اسے شعرا کی سر زمین بھی کہتے ہیں ۔آپ عرصہ دراز سے وہاڑی میں مقیم ہیں ۔

## حوالہ جات
ادیم تغلبی

**ادیم التغلبی رحمہ اللہ** اہل کتاب تابعی تھے۔

## نام ونسب
اُدیم، ہذیم یاہریم نام
(نام میں اختلاف ہونے کی وجہ سے بعض لوگوں نے ایک کی بجائے دوآدمیوں کوشمار کیا ہے؛ چنانچہ صاحب بذل المجہود نے عین المعبود کے مؤلف پریہ استدراک کیا ہے کہ وہ ان دونوں آدمیوں کوایک سمجھتے ہیں؛ حالانکہ ایک نہیں دوہیں، ہریم تابعی ہیں اور ہذیم صحابی؛ لیکن یہ استدراک میرے خیال میں صحیح نہیں ہے، اربابِ رجال نے ان کوایک ہی شمار کیا ہے، اسدالغابہ میں ہے کہ ادیم اور ہذیم ایک ہی ہیں، صاحب اصابہ نے بھی اسی کی تائید کی ہے، رہا ہریم، توہریم ابن عبد اللہ الصاری کا نام کتب رجال میں ملتا ہے؛ لیکن ان سے بھی ابن سعید کی یہ روایت ثابت نہیں ہے اور اس نام کا کوئی دوسرا شخص جس سے صبئی کی روایت بھی ثابت ہو، کتب رجال میں نہیں ملتا، یہ روایت نسائی اور سنن بیہقی میں بھی ہے؛ لیکن اس میں اُدیم، ہذیم یاہریم کے واسطے سے روایت نہیں ہے، ابوداؤد میں ہزیم کا نام آیا ہے؛ لیکن نسخوں کے اختلاف کی وجہ سے ان کے نام میں بھی کافی اختلاف ہے، اس لیے ہم نے بھی ارباب رجال کے اتباع میں ان کوایک ہی شمار کیا ہے)
باپ کا نام عبد اللہ تھا، خاندان تغلب کے نصرانیوں سے نسبی تعلق تھا
(ان کی نصرانیت کی کوئی تصریح نہیں ملتی؛ لیکن دوقبائل ترجیح قرینے موجود ہیں جن کے پیش نظر ہم نے ان کواس فہرست میں لے لیا ہے، ایک یہ کہ اسدالغابہ میں ہے کہ لأن بني تغلب كانوا نصارى  ترجمہ: بنوتغلب نصاریٰ تھے اور اس لیے ان کا تغلبی ہونا ثابت ہوتا ہے، دوسرے یہ کہ صبئی ابن معید نے اپنی روایت می یہ تصریح کی ہے کہ اُدیم ان کے خاندان اور قوم کے آدمی تھے اور صبئی ابن معید کے متعلق معلوم ہے کہ وہ نصرانی اور تغلبی تھے)
زمانۂ قبولِ اسلام کے متعلق کوئی تصریح نہیں مل سکی۔
یہ صحابی ہیں یاتابعی اس کے بارے میں ارباب رجال کے درمیان اختلاف ہے، صاحب اسدالغابہ اور صاحب استیعاب نے ان کوصحابہ رضی اللہ عنہم اجمعین میں شمار کیا ہے اور صاحب اصابہ نے اپنی کتاب کی تیسری قسم یعنی محضرمین میں داخل کیا ہے، جولوگ ان کوصحابہ کی فہرست میں داخل کرتے ہیں غالباً ان کے پیش نظر ابوداؤد کی وہ روایت ہے جس میں ایک تابعی صبی بن معید نے ان سے حج میں قرانِ کے متعلق دریافت کیا تھا توانھوں نے صبی کواس کی اجازت دے دی تھی۔
حدیث کی کتابوں میں یہی ایک روایت ان سے مروی ہے؛ لیکن ابوموسیٰ نے لکھا ہے کہ کسی نے اس روایت کی سند رسول اللہ صلی اللہ علیہ وسلم تک نہیں پہنچائی ہے اور یہی سبب ہے کہ صاحب اصابہ نے ان کوصحابی شمار نہیں کیا ہے، خود صاحب اسدالغابہ نے بھی ابوموسیٰ کا یہ قول نقل کرکے کہ ان کی روایت کا سلسلہ سند آنحضرت صلی اللہ علیہ وسلم تک نہیں پہنچتا، ان کے صحابی ہونے میں شک ظاہر کیا ہے؛ بہرحال اس اختلاف رائے کے باعث ان کی صحابیت کی تعیین نہیں ہو سکی اور اسی بنا پرہم نے اس ان کوبجائے صحابہ رضی اللہ عنہم اجمعین کے زمرہ میں شمار کرنے کے تابعین رحمۃ اللہ کی فہرست میں داخل کیا ہے۔
زندگی کے دوسرے حالات دستیاب نہیں ہو سکے۔

## حوالہ جات
ارمی بن النجاشی

**ارمی بن النجاشی رحمہ اللہ** اہل کتاب تابعی تھے۔

## نام ونسب
ارمی، ارہی یااریحا نام، نجاشی شاہ حبشہ کے صاحبزادے تھے۔

## خدمتِ نبوی صلی اللہ علیہ وسلم میں آمد سے پہلے وفات
آنحضرت صلی اللہ علیہ وسلم نے جب تمام بادشاہوں کودعوتِ اسلام کے خطوط لکھے توشاہ نجاشی کے پاس عمروبن امیر کوپیغام دے کربھیجا، شاہ نجاشی نے اس پیغام کا خیرمقدم کیا اور ساٹھ آدمیوں کے ساتھ اپنے صاحبزادے ارمیٰ کوخدمتِ نبوی صلی اللہ علیہ وسلم میں روانہ کیا؛ لیکن یہ قافلہ راستہ ہی میں جب کہ وہ ایک دریا کوعبور کررہا تھا اس کی ہلاکت خیز موجوں کی نذر ہو گیا  اور منزلِ مقصود کونہ پہنچ سکا، اکسٹھ 61/آدمیوں کے اس قافلہ میں صرف ارمی بن النجاشی کا پتہ چل سکا ؎
ع خدا رحمت کند ایں عاشقانِ پاک طینت را
بقیہ قافلہ توان کے وجود کے ساتھ ان کے نام ونشان بھی ہمیشہ کے لیے مٹ گئے۔

## حوالہ جات

زمرہ:تابعین
زمرہ:صحابہ و صحابیات
طبقۂ اعلائے ستارۂ ہند

**طبقۂ اعلائے ستارۂ ہند** یا **عالی ترین طبقہ ستار ہند** ہند کی خاطر وضع کیے گئے اُن دو طبقوں میں سے ایک جو 23 فروری 1861ء کو قائم ہوا۔

## خطاب
;ستارۂ ہند درجۂ اول
درجۂ اول - نائٹ گرانڈ کمانڈر آف دی اسٹار آف انڈیا۔ مخفف  (G.C.S.I)۔ نام سے پہلے  اور بعد میں  لکھا جاتا ہے۔

;ستارۂ ہند درجۂ دوم
درجہ دوم - نائٹ کمانڈر آف دی آرڈر آف دی اسٹار آف انڈیا۔ مخفف  (K.C.S.I) نام سے پہلے  اور بعد میں  لکھا جاتا ہے۔

;ستارۂ ہند درجۂ سوم
درجۂ سوم - کمپینین آف دی آرڈر آف دی اسٹار آف انڈیا۔ مخفف  (C.S.I). چونکہ خطاب یافتہ نائٹ نہیں ہوتا اس لیے صرف نام کے بعد  لکھا جاتا ہے۔

## وصول کنندگان

یکم اپریل 1869 کو وہ اپنے بیٹوں سید محمود اور سید حمید کے ساتھ انگلینڈ چلے گئے، جہاں انھیں 6 اگست کو برطانوی حکومت کی جانب سے طبقۂ اعلائے ستارۂ ہند کے تمغے سے نوازا گیا۔
## حوالہ جات

زمرہ:برطانوی ہندوستان
زمرہ:ملکہ وکٹوریہ
زمرہ:مملکت متحدہ میں 1861ء کی تاسیسات

زمرہ:طبقۂ اعلائے ستارۂ ہند
زمرہ:مملکت متحدہ کے اعزازات، علامات اور تمغے
اصبغ بن عمرو

**اصبغ بن عمرو رحمہ اللہ** اہل کتاب تابعی تھے۔

## نام ونسب
اصبغ نام، باپ کا نام عمرو تھا، سلسلۂ نسب یہ ہے، اصبغ بن عمروبن ثعلبہ بن حصین ابن ضمضم بن عدی بن خباب، قضاعہ کی ایک شاخ بنوکلب سے تھے، یہ قبیلہ دومۃ الجندل کے قریب رہتا تھا، اصبغ مذہباً عیسائی اور اپنے قبیلہ کے سردار اور حکمران تھے۔

## اسلام
رسول اللہ صلی اللہ علیہ وسلم نے دعوتِ اسلام کے لیے حضرت عبد الرحمن بن عوف کودومۃ الجندل بھیجا تھا، حضرت عبد الرحمن رضی اللہ عنہ نے وہاں پہنچ کراہلِ دومہ کواسلام کا پیغام سنایا، پہلے روز ان پرکوئی اثر نہیں ہوا، دوسرے روز بھی انھوں نے دعوت دی؛ لیکن ان لوگوں نے کوئی توجہ نہیں کی، تیسرے روز پھرحسب دستور انھوں نے ان کے سامنے اسلام کا پیغام پیش کیا تواصبغ پران کی دعوت کا اثر ہوا اور انھوں نے نصرانیت کا قلادہ گردن سے اُتارا اور حلقہ بگوشِ اسلام ہو گئے۔

## اصبغ کی صاحبزادی سے حضرت عبد الرحمن بن عوف کا نکاح
حضرت عبد الرحمن بن عوف رضی اللہ عنہ نے آنحضرت صلی اللہ علیہ وسلم کواصبغ کے اسلام کی اطلاع دی اور اس قبیلہ سے تعلقات قائم رکھنے کے متعلق بھی دریافت کیا، توآپ نے ان کوتعلقات کی استواری کے خیال سے اس قبیلہ میں شادی کرنے کی ترغیب دی، حضرت عبد الرحمن بن عوف رضی اللہ عنہ نے تعمیلِ ارشاد میں اصبغ کی صاحبزادی تماضر رحمہ اللہ سے نکاح کر لیا مزید تفصیل تماضر کے حالات میں آئی گی۔
اس سے پہلے قریش اور بنوکلب وغیرہ میں باہم شادی بیاہ کے تعلقات نہیں تھے، اس لیے کہ قریش اپنی شرافتِ نسب کے سامنے ان قبائل کوبہت ادنی اور فروتر سمجھتے تھے؛ لیکن اسلام نے ان معمولی رشتوں اور اضافی اوصاف سے بلند ہوکر دینی اخوت اور اخلاق وکردار کو شرافت اور رشتہ کامعیار قرار دیا، یہ شادی اس اسلامی مساوات کی پہلی مثال تھی۔

اصبغ آنحضرت صلی اللہ علیہ وسلم کے زمانہ میں موجود تھے؛ لیکن شرف زیارت سے سرفراز نہیں ہوئے؛ اسی لیے ان کا شمار تابعین میں کیا جاتا ہے، اس سے زیادہ ان کے حالات نہیں معلوم ہو سکے۔

## حوالہ جات
بکاء الراہب

**بکا الراہب رحمہ اللہ علیہ** اہل کتاب تابعی تھے۔

## نام ونسب
بکا نام، شام اصلی وطن تھا، ایک گوشہ نشین اور تارک الدنیا بزرگ تھے، مشہور ہے کہ چالیس برس تک عبادت گاہ سے باہر قدم نہیں رکھا، آنحضرت صلی اللہ علیہ وسلم کے زمانے میں موجود تھے؛ لیکن شرفِ زیارت سے مشرف نہ ہو سکے، ذیل کی روایت سے اس کی تفصیل معلوم ہوجائے گی۔

## باقی حالات
سعد بن العاص رضی اللہ عنہ صحابی بیان کرتے ہیں کہ میں چھوٹا تھا کہ میرے چچا ابان بن سعید رسول اللہ صلی اللہ علیہ وسلم کوہمیشہ برا بھلا کہا کرتے تھے، ایک مرتبہ وہ بغرضِ تجارت شام گئے، وہاں بکا الراہب سے جوچالیس برس کے بعد عبادت گاہ سے نکلے تھے، ملاقات ہوئی؛ انھوں نے جاکر ان سے کہا کہ میری قوم کے ایک فرد نے نبوت کا دعویٰ کیا ہے، بکا نے نام دریافت کیا، کہا محمد (صلی اللہ علیہ وسلم) پھرپوچھا کتنے زمانہ سے وہ اپنے آپ کونبی کہتے ہیں، جواب دیا کہ بیس برس سے، اس کے بعد بکا نے کہا کہ کہوتو میں ان کے صفات بیان کروں، ابان کہتے ہیں کہ انھوں نے ان کی تمام صفات بیان کیں اور ذرا غلطی نہیں کی، اس کے بعد کہا کہ خدا کی قسم وہ نبی برحق ہیں، اللہ تعالیٰ ان کوضرور غالب کرے گا، میرا سلام اُن کوپہنچادینا یہ کہہ کر وہ پھرگرجا میں چلے گئے۔
اس ملاقات کا یہ اثر ہوا کہ ابان جب مکہ واپس آئے توسب سے پہلے آنحضرت صلی اللہ علیہ وسلم کے حالات دریافت کیے اور بکا سے ملاقات کا سارا واقعہ بیان کیا، اس کے بعد ابان نے آنحضرت صلی اللہ علیہ وسلم کوبرابھلا کہنا چھوڑ دیا اور پھرکچھ روز کے بعد مسلمان ہو گئے۔ 

## حوالہ جات
تمام بن یہودا

**تمام بن یہودا رحمہ اللہ علیہ** اہل کتاب تابعی تھے۔

صاحب اصابہ نے لکھا ہے کہ احبار یہود میں سے جولوگ اسلام لائے تھے، ان میں تمام بن یہود ابھی تھے اور اس بناپر ان کواپنی کتاب کی قسم اوّل صحابہ میں داخل کیا ہے جس کی کسی دوسرے ماخذ سے تائید نہیں ہوتی اور خود انھوں نے بھی یعنی صاحب اصابہ نے آنحضرت صلی اللہ علیہ وسلم سے ان کی ملاقات وروایت کا کوئی ذکر نہیں کیا ہے، اس بنا پرہم نے ان کو صحابہ رضی اللہ عنہم اجمعین کی بجائے تابعین کی فہرست میں داخل کیا ہے۔
عمیربن حسین

**عمیربن حسین رحمہ اللہ علیہ** اہل کتاب تابعی تھے۔

## نام ونسب
عمیرنام، نجران اصلی وطن تھا، مذہبا عیسائی تھے، رسول اللہ صلی اللہ علیہ وسلم کے زمانہ میں اسلام قبول کرچکے تھے؛ لیکن شرف زیارت سے سرفراز نہیں ہو سکے۔

## اسلام پراستقامت
آنحضرت صلی اللہ علیہ وسلم کی وفات کے بعد جب نجران میں ارتداد کا فتنہ شروع ہوا توعمیر نے بڑی استقامت دکھلائی خود اسلام پرآخری وقت تک جمے رہے اور اہلِ نجران کوارتداد سے باز رکھنے کی پوری کوشش کی؛ انھوں نے ان کے سامنے یہ پراثر تقریر فرمائی کہ:
اے اہلِ نجران! اس وقت اسلام پر زیادہ جمنے کی ضرورت تھی اور تم اس میں کوتاہی کر رہے ہو، یقین کے بعد شک اور کل کے دین کے بعد آج (یعنی نصرانیت کے بعد اسلام)کے دین میں زیادہ سوچنے کی ضرورت تھی، تم کوچاہیے تھا کہ اسلام پرجمے رہتے کہ اللہ تعالیٰ کی رضا اور اس کی ہدایت کی روشنی تمھیں نصیب ہوتی؛ پھراس کے بعد یہ اشعار پڑھے ؎
أهل نجران امسكوا بهدى الله
وكونوا يدا على الكفار
لا تكونوا بعد اليقين الى الشك
وبعد الرضا الى الإنكار
واستقيموا على الطريقة فيه
وكونوا كهيئة الأنصار

(یہاں غالباً انصار سے حواری مراد لیا ہے، مدینہ کے مسلمانوں کا مخصوص گروہ مراد نہیں ہے)۔

## حوالہ جات
نعیم الحبر

**نعیم الحبر رحمہ اللہ علیہ** اہل کتاب تابعی تھے۔

## نام ونسب
نعیم نام تھا، شام کے رہنے والے اور مذہباً عیسائی تھے، کعب احبار کی طرح ان کا شمار بھی علمائے اہلِ کتاب میں تھا؛ چنانچہ حبر (عالم) ان کے نام کا جز ہو گیا تھا، مزدوری کرکے گزراوقات کرتے تھے۔


مطرف بن مالک ؒ تابعی بیان کرتے ہیں کہ عہدفاروقی میں جب تسترفتح ہوا تومالِ غنیمت میں ایک برتن ہاتھ آیا، جس میں ایک کتاب تھی، ہمارے ساتھ ایک نصرانی مزدور تھا، جس کا نام نعیم تھا، اس نے ہم لوگوں سے کہا کہ یہ برتن مع کتاب میرے ہاتھ فروخت کردو! ابوموسیٰ اشعری رضی اللہ عنہ اور دوسرے صحابہ رضی اللہ عنہم اجمعین کتاب فروخت کرنا نہیں چاہتے تھے؛ لیکن ہم لوگوں نے برتن کواس کے ہاتھ فروخت کر دیا اور کتاب ہدیۃً دے دی، ابوموسیٰ اشعری رضی اللہ عنہ نے حضرت عمر رضی اللہ عنہ کواطلاع دی، حضرت عمررضی اللہ عنہ نے لکھا کہ یہ کسی نبی کی کتاب ہے، اس کودفن کردینا چاہیے، بعض روایتوں میں ہے کہ نعیم خود اس برتن کوفروخت کرنے کے لی مسلمانوں کے پاس آئے انھوں نے برتن خریدلیا اور کتاب ان کوہدیہ کردی۔


## قبولِ اسلام
مطرف بن مالک ہی راوی ہیں کہ مجھے بیت المقدس جانے کا اتفاق ہوا، وہاں نعیم سے ملاقات ہوئی، میں نے ان سے پوچھا کہ تمھاری نصرانیت کا کیا حال ہے؟ نعیم نے کہا کہ میں تواب دینِ حنیف (یعنی اسلام) میں داخل ہو گیا ہوں۔
بیت المقدس میں نعیم اور کعب کی دعوتِ اسلام اور علمائے اہلِ کتاب کا قبولِ اسلام
مطرف بیان کرتے ہیں کہ اس سفر میں نعیم کے ساتھ کعب احبار بھی تھے، جب ان کی آمد کی اطلاع یہود کوملی تووہ ان کے گرد جمع ہو گئے، کعب احبار کوجوکتاب تستر میں ملی تھی، انھوں نے اس کویہود کے سامنے پیش کیا اور کہا کہ یہ ایک قدیم کتاب ہے جوتمہاری کتاب (غالباً عبرانی) میں ہے، اس کوپڑھو، ایک شخص نے پڑھنا شروع کیا، جب وہ ایک خاص جگہ پرپہنچا تواس نے کتاب زمین پرپٹک دی، نعیم اس کی حر کت سے بہت ناخوش ہوئے اور کتاب کوانھوں نے اپنی گود میں اُٹھالیا اور اُن سے کہا کہ اب میں ہرگز اس کتاب کوتمھیں نہیں دونگا؛ لیکن انھوں نے جب بہت منت سماجت کی تونعیم نے کہا کہ اچھا میں اسے اپنے زانو پررکھ کربیٹھتا ہوں، تم میں سے کوئی شخص پڑھے؛ چنانچہ کتاب ان کے ہاتھ میں تھی اور ایک شخص اُسے پڑھ رہا تھا، جب وہ پڑھتے پڑھتے اس آیت:
وَمَنْ يَبْتَغِ غَيْرَ الْإِسْلَامِ دِينًا فَلَنْ يُقْبَلَ مِنْهُ۔

ترجمہ:جواسلام کے علاوہ کوئی دوسرا دین چاہے گا، اس سے وہ قبول نہیں کیا جائے گا۔
پرپہنچا توتقریباً بیالیس علمائے یہود اسی جگہ حلقہ بگوشِ اسلام ہو گئے
(اس سے پہلے والے شخص نے غالباً اسی آیت پرپہنچ کرغصہ میں کتاب پھینک دی تھی، یہ آیت قرآن کی ہے؛ لیکن اسی واقعہ سے یہ معلوم ہوتا ہے کہ کتبِ قدیم میں اس آیت کی پیشین گوئی موجود تھی، نعیم نے دوسرے سے اس لیے پڑھوایا کہ ان کے پڑھنے سے یہود کوشبہ ہوتا) افسوس ہے کہ اس سے زیادہ ان کے حالات معلوم نہیں ہو سکے۔
ڈاکٹر بصیرہ عنبرین

معروف ماہر اقبالیات اور اردو زبان و ادب کی استاد

اردو اور پھر فارسی میں ایم اے کیے،
ڈاکٹر بصیرہ عنبرین اورینٹل کالج، پنجاب یونیورسٹی میں بطور پروفیسر اردو تدریسی خدمات انجام دینے کے ساتھ ساتھ پنجاب یونیورسٹی کی ممتاز مسند "اقبال اسٹڈیز چئیر" پر فائز رہیں۔ ڈاکٹر بصیرہ عنبرین کی اقبالیات کے ساتھ ساتھ اردو ادب کے متنوع موضوعات پر متعدد کتب اور تحریریں شائع ہو چکی ہیں،

پروفیسر ڈاکٹر بصیرہ عنبرین نے 27 مارچ 2020ء کو ڈائریکٹر اقبال اکیڈمی پاکستان کا چارج سنبھالا،

## تصانیف
* گنجینہ غالب
* اقبال کا نغمہ شوق (کلام اقبال کا فنی مطالعہ)
* اقبال، وجود زن اور تصویر کائنات
* محسنات شعر اقبال
* مقایسہ ارمغان حجاز
* تضمینات اقبال
تماضر

**حضرت تماضر رحمہ اللہ علیھا** اہل کتاب تابعی تھی۔

## نام ونسب
تماضر نام تھا، حضرت اصبغ (ان کا تذکرہ اوپر آچکا ہے) تابعی کی جودومۃ الجندل کے حکمران اور مذہباً عیسائی تھے، صاحبزادی تھیں، آنحضرت صلی اللہ علیہ وسلم نے حضرت عبد الرحمن بن عوف رضی اللہ عنہ کوتماضر کے قبیلہ میں تبلیغ اسلام کے لیے بھیجا تھا، اس قبیلہ میں سب سے پہلے تماضر کے والد اصبغ رضی اللہ عنہ مشرف بہ اسلام ہوئے اور آنحضرت صلی اللہ علیہ وسلم کے مشورہ سے انھوں نے حضرت عبد الرحمن رضی اللہ عنہ سے تماضر کا نکاح کر دیا، حضرت عبد الرحمن رضی اللہ عنہ کچھ دن دومۃ الجندل ہی میں رہے؛ پھروہاں سے اپنی بیوی تماضر کے ساتھ مدینہ چلے آئے۔
تماضر ان کے عقد نکاح میں آخروقت تک رہیں؛ لیکن مرض الموت میں میاں بیوی میں کچھ شکررنجی ہو گئی جس کی وجہ سے حضرت عبد الرحمن بن عوف رضی اللہ عنہ نے انھیں اپنے حبالۂ عقد سے آزاد کر دیا، ان کی وفات کے بعد انھوں نے حضرت زبیر رضی اللہ عنہ سے شادی کرلی؛ لیکن تھوڑے ہی دنوں کے بعد ان سے بھی جدائی ہو گئی، عہدِ صدیقی اور عہدِ فاروقی میں توکہیں ان کا تذکرہ نہیں ملتا؛ لیکن حضرت عثمان غنی رضی اللہ عنہ کے دورِ خلافت میں اس حیثیت سے ان کا تذکرہ ملتا ہے کہ حضرت عثمان غنی رضی اللہ عنہ نے انھیں حضرت عبد الرحمن رضی اللہ عنہ کے ترکہ سے حصہ دیا تھا۔
وفات کی تصریح نہیں ملتی؛ لیکن یہ معلوم ہے کہ حضرت معاویہ رضی اللہ عنہ کے عہد تک زندہ رہیں۔

## اولاد
حضرت عبد الرحمن رضی اللہ عنہ کے صلب سے ان کے ایک صاحبزادے ابوسلمہ تھے۔
صبی بن معبد

**صبی بن معبد رحمہ اللہ علیہ** اہل کتاب تابعی تھے۔

## نام ونسب
صبی نام، باپ کا نام معبد تھا، نسباتغلبی اور مذہباً عیسائی تھے۔

## اسلام
نصرانیت ترک کرکے اسلام قبول کیا اور پھراسی پرخاتمہ ہوا، حدیث کی تمام کتابوں میں ان سے قرآن کے بارے میں ایک مشہور حدیث مروی ہے، وہ یہ ہے:
فرماتے ہیں کہ میں ابھی جدید الاسلام تھا اور مجھے جہاد کا بڑا شوق تھا؛ لیکن مجھ پرحج اور عمرے کی ادائیگی بھی فرض تھی، اسی لیے میں نے چاہا کہ اسے ادا کرلوں (پھرجہاد میں شرکت کروں) میں اپنی قوم کے ایک بزرگ ہذیم بن عبد اللہ نامی کے پاس گیا اور ان سے مسئلہ قرآن کے متعلق دریافت کیا؛ انھوں نے مجھ کواس کی اجازت دی (حج وعمرہ ساتھ کرنے کی اجازت دے دی) حج کے ارکان ادا کرچکا تومقام عذیب میں سلمان بن ربیعہ اور زید بن صوحان (یہ دونوں آدمی بھی انھی کے ہم قوم تھے) سے ملاقات ہوئی، ان میں سے ایک نے دوسرے سے میرے بارے میں کہا کہ یہ شخص تمھارے اُونٹ سے بھی زیادہ فقیہ ہے (یہ طنزیہ جملہ تھا کہ مناسک حج سے ناواقف ہے) میں وہاں سے سیدھا حضرت عمر رضی اللہ عنہ کے پاس پہنچا اور اُن سے یہ سارا واقعہ بیان کیا؛ انھوں نے فرمایا تم نے سنتِ نبوی صلی اللہ علیہ وسلم کے بالکل مطابق حج کیا ہے۔


اسی روایت کوان کی سوانح حیات کا سرمایہ سمجھنا چاہیے؛ اس سے زیادہ ان کی زندگی کے حالات پرکوئی روشنی نہیں پڑتی۔
## روایت
حسب ذیل حضرات نے ان سے روایت کی ہے:
ابووائل، مسروق، ابواسحاق السبیعی، زربن جیش، امام شعبی، ابراہیم النخعی، مجاہد، ابن حبان، نے ان کوثقات میں شمار کیا ہے، حسم بن حاتم بھی فرماتے ہیں:
تابعیٌّ ثِقَۃٌ۔
ترجمہ: ثقہ تابعی تھے۔

## حوالہ جات
ضغاطرالاسقف الشہید

**ضغاطرالاسقف الشہید رضی اللہ عنہ** اہل کتاب صحابی تھے۔

## نام ونسب
ضغاطر نام، روم اصلی وطن تھا، مذہباً عیسائی تھے، ہرقل کے خاص معتمد اور مشیر اور قوم کے بڑے پادری تھے۔

## اسلام
ہرقل شہنشاہ روم کوآنحضرت صلی اللہ علیہ وسلم نے دحیہ کلبی رضی اللہ عنہ کے ذریعہ نامۂ اسلام بھجا توہرقل نے کہا کہ محمد (صلی اللہ علیہ وسلم) یقینا نبی ہیں؛ لیکن میں ڈرتا ہوں کہ اگر میں نے اسلام قبول کیا تواہلِ ملک مجھے زندہ نہ چھوڑیں گے؛ پھراس نے حضرت دحیہ کلبی رضی اللہ عنہ کو ضغاطرالاسقف کے پاس بھیجا کہ وہ کیا رائے دیتے ہیں، حضرت دحیہ کلبی رضی اللہ عنہ ان کے پاس آئے توانھوں نے آپ کی رسالت کی تصدیق کی اور فرمایا: نعرفه بصفته واسمه(ہم ان کی صفت اور نام سے واقف ہیں) پھروہ اندر گئے، اپنا مخصوص لباس اُتارا اور سفید لباس پہن کرباہر واپس آئے اور اسی وقت اہلِ روم کے پاس گئے اور آنحضرت صلی اللہ علیہ وسلم کی نبوت اور اسلام کی سچائی کا اعلان کیا، یہ اعلان کرتا تھا کہ چاروں طرف سے اُن کی قوم نے اُن پرنرغہ کیا اور اُن کوشہید کرڈالا ؎
خدا رحمت کند ایں عاشقانِ پاک طینت را
بعض روایتوں میں ہے کہ ہرقل سے کہا کہ خدا کی قسم یہ وہی نبی ہیں جن کا ہمیں انتظار تھا، اس پرہرقل نے آپ کے قتل کا ارادہ ظاہر کیا توانھوں نے کہا کہ کچھ بھی ہو، میں تواتباعِ حق سے بھاگ نہیں سکتا۔ 


## حوالہ جات
ام محمد القرضی

**ام محمد القرضی رحمہ اللہ علیھا** اہل کتاب تابعی تھی۔

اہلِ رجال نے صحابیات یاتابعات کے ذکر میں ان کا نام نہیں لیا ہے؛ لیکن اصابہ اور صفوۃ الصفوۃ کی بعض روایتوں سے قیاس ہوتا ہے کہ وہ صحابیات میں ہوں گی؛ لیکن ان کا صحابیات میں ہونا مشتبہ تھا، اس لیے ان کا تذکرہ آخر میں کیا جاتا ہے۔
حضرت کعب رضی اللہ عنہ کے حالاتِ زندگی اور نیز ایک ضعیف روایت سے یہ پتہ چلتا ہے کہ وہ یہود کے قبیلہ بنونضیر سے تھیں، وہ روایت یہ ہے کہ آنحضرت صلی اللہ علیہ وسلم نے فرمایا تھا کہ دوکاہنوں میں سے ایک بڑا عالم پیدا ہوگا توبڑے عالم سے مراد محمد بن کعب ہیں اور دوکاہنوں سے مراد بنوقریظہ اور بنونضیر ہیں، محمد بن کعب کے والد توبنوقریظہ سے تھے اور اُن کی والدہ اُم محمد بنونضیر سے، بہرحال؛ اِس روایت کی بناپر ان کا نام اس فہرست میں داخل کر لیا گیا ہے، زندگی کے اور حالات معلوم نہیں ہو سکے۔
رَبَّنَا تَقَبَّلْ مِنَّا إِنَّکَ أَنْتَ السَّمِیْعُ الْعَلِیْمٌ۔


## حوالہ جات

زمرہ:تابعین
جیلینا گاوریلوویچ

**جیلینا گاوریلوویچ** (سربیا سرلک: Јелена Гавриловић؛ پیدائش 18 جنوری 1983) ایک سربیا کی اداکارہ اور گلوکارہ ہیں۔ اس نے اپنے آبائی شہر لازاریواک میں پرائمری اور ہائی اسکول کے دوران تھیٹر میں اداکاری کا آغاز کیا۔ اپنی تعلیم کے دوران نووی ساد میں سربیا کے قومی تھیٹر میں اداکاری کی۔ گیریلوویć نے اٹلیج 212 میں میوزیکل ہیئر کے عنوان کے کردار ادا کیا اور بیلجیڈ میں دونوں ، تیراجی تھیٹر میں چکنائی۔ اس نے ایک اہم کردار میں سے ایک ماریجا کا کردار ادا کیا۔ انھوں نے فائنل میں برانیسلاو موجیویوی کی حیثیت سے چوتھا نمبر حاصل کیا ، لیکن وہ بہت پسند کی گئی تقلید کے ساتھ عوامی پسنديدہ تھیں ، جیسے جییلینا روزگہ ، پنک ، ویسنا زیمجینک ، پریڈرا شیوکویاć توزوک اور بہت سے دوسرے۔

زمرہ:اکیسویں صدی کی سربیائی اداکارائیں
زمرہ:بقید حیات شخصیات
زمرہ:بلغراد کی اداکارائیں
زمرہ:سربیائی اسٹیج اداکارائیں
زمرہ:سربیائی صوتی اداکارائیں
زمرہ:سربیائی فلمی اداکارائیں
زمرہ:ویکی ڈیٹا سے مختلف مختصر وضاحت
زمرہ:میوزیکل تھیٹر کی اداکارائیں
وائل الدحدوح

**وائل ہمدان ابراہیم الدحدوح**(پیدائش: 30 اپریل 1970) ایک فلسطینی صحافی اور غزہ شہر میں الجزیرہ کے بیورو چیف ہیں۔ 

## ابتدائی زندگی اور تعلیم
وائل الدحدوح غزہ شہر کے سب سے قدیم محلے ،زيتون میں 30 اپریل 1970 کو پیدا ہوئے تھے۔ وہ ایک معزز گھرانے میں پلا بڑھا ، جس کی اصل جزیرہ نما عرب سے ہے ۔ انھوں نے اپنی ابتدائی اور ثانوی تعلیم غزہ شہر کے متعدد اسکولوں میں حاصل کی۔ انھوں نے 1988 میں اپنا ہائی اسکول ڈپلوما حاصل کرنے کے فورا بعد ہی اسرائیلی قبضے کی جیلوں میں سات سال گزارے۔ اس نے پھر دوبارہ اسرائیلی جیل میں ہائی اسکول ڈپلوما حاصل کیا۔ انھوں نے 1998 میں غزہ کی اسلامی یونیورسٹی سے صحافت اور میڈیا میں بی اے حاصل کیا ، جب اسرائیلی کی وجہ سے بیرون ملک تعلیم حاصل کرنے سے روکا گیا تواس نے 2007 میں القدس یونیورسٹی ، ابو دیس سے علاقائی علوم میں ماسٹر ڈگری حاصل کی تھی۔ 

## ملازمت
الدحدوحنے 1998 میں پریس کے لیے کام شروع کیا ۔ انھوں نے غزہ میں بطور نمائندے فلسطینی اخبار القدس کے لیے کام کیا اور دوسرے فلسطینی میگزین کے لیے بھی لکھاتھا ، پھر ریڈیو وائس آف فلسطین کے نمائندے کی حیثیت سے ، اسی طرح 2000 میں الاقصی انتفاضہ کے آغاز میں سحر سیٹیلائٹ چینل کے لیے بھی کام کیا۔ انھوں نے 2003 میں العربیہ کے نمائندے کی حیثیت سے بھی کام کیا ، پھر وہ 2004 سے غزہ کی پٹی میں الجزیرہ کے دفتر میں رپورٹر اور اہلکار کی حیثیت سے کام کرنے کے لیے منتقل ہو گئے 

## ایوارڈ اور اعزازات

*  لندن میں بین الاقوامی میڈیا ایوارڈ کے ذریعہ (2013) 
* غزہ میں حماس کے نائب سربراہ خلیل الہایہ سے سرٹیفکیٹ ملا۔ (2021) 

## حوالہ جات
 

## بیرونی روابط

* 

زمرہ:فلسطینی صحافی
زمرہ:الجزیرہ کی شخصیات
زمرہ:غزہ شہر کی شخصیات
زمرہ:1970ء کی پیدائشیں
زمرہ:بقید حیات شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:غزہ جامعہ اسلامیہ کے فضلا
زمرہ:فلسطینی شخصیات
زمرہ:غزہ پٹی کی شخصیات
زمرہ:ٹیلی ویژن صحافی
فری برڈز

**فری برڈز** () ایک 2013 امریکی کمپیوٹر متحرک سائنس فکشن کامیڈی فلم ہے۔

## کہانی
آنے والے تھینکس گیونگ عذاب کے اپنے کھیتوں والے بھائیوں کی برسوں کی بے نتیجہ انتباہ کے بعد ، ریگی ترکی کو سالانہ معاف شدہ ترکی کے طور پر اپنے آپ سے بچایا گیا۔ تاہم ، ریگی کی آسان زندگی جیک کے ذریعہ متاثر ہوئی ہے ، جو ایک جنونی ترکی ہے جو اسے وقت کے ساتھ واپس جانے کے پاگل خیال کے ساتھ ساتھ گھسیٹتا ہے تاکہ یہ یقینی بنائے کہ ترکی پہلی شکریہ کا حصہ نہیں ہے۔ بیوقوف اور قسمت کے ذریعے ، یہ جوڑا ایسا کرنے کے لیے تجرباتی ٹائم مشین لینے کا انتظام کرتا ہے۔ اب 1621 میں پلئموت کالونی میں ، ریگی اور جیک اپنے آپ کو ترکی کے ایک قبیلے کی بقا کے لیے جدوجہد کرنے کے درمیان پائے۔ ایسا کرنے سے ، ان کے دنیا سے متعلق اپنے خیالات اور خود کو ہمیشہ ایک ایسے تنازع میں چیلنج کیا جاتا ہے جس سے دنیا کبھی ایک جیسی نہیں ہوگی۔

## حوالہ جات

## بیرونی روابط
* 
* 
* 
* 
* 

زمرہ:1620ء کی دہائی میں سیٹ فلمیں
زمرہ:1996ء میں سیٹ فلمیں
زمرہ:2010ء کی دہائی کی امریکی اینیمیٹڈ فلمیں
زمرہ:2010ء کی دہائی میں سیٹ فلمیں
زمرہ:2013ء کی اینیمیٹڈ فلمیں
زمرہ:2013ء کی تھری ڈی فلمیں
زمرہ:2013ء کی فلمیں
زمرہ:2013ء کی مزاحیہ فلمیں
زمرہ:2013ء میں سیٹ فلمیں
زمرہ:اکیسویں صدی میں سیٹ فلمیں
زمرہ:امریکی تھری ڈی فلمیں
زمرہ:جانوروں کے حقوق پر فلمیں
زمرہ:میری لینڈ میں فلم سیٹ
زمرہ:میساچوسٹس میں فلم سیٹ
زمرہ:امریکی کمپیوٹر اینیمیٹڈ فلمیں
زمرہ:2013ء کی کمپیوٹر اینیمیٹڈ فلمیں
زمرہ:تھری ڈی اینیمیٹڈ فلمیں
زمرہ:پرندوں کے بارے میں فلمیں
زمرہ:کمپیوٹر اینیمیٹڈ فلمیں
زمرہ:2010ء کی دہائی کی انگریزی زبان کی فلمیں
زمرہ:اکیسویں صدی میں سیٹ اینیمیٹڈ فلمیں
زمرہ:سترہویں صدی میں سیٹ اینیمیٹڈ فلمیں
زمرہ:انگریزی زبان کی دوستوں کی مزاحیہ فلمیں
زمرہ:امریکی متبادل تاریخ فلمیں
زمرہ:انگریزی زبان کی فنطاسیہ مزاحیہ فلمیں